На Новом Зеланду се појавила 16. септембра и то на тридесет и првом мјесту да би након седме недеље досегла свој врх и број тринаест оставши на листи укупно осам недеља. У Аустралији је дебитовала као број четири што је истовремено био и њен најбољи пласман. Након што се пјесма налазила пет узастопних недеља међу педесет првопласираних, отпала је са листе да би се вратила на још четрнаест дана као број тридесет и седам и да би затим коначно напустила листу 6. јануара 2002. У Италији, сингл је дебитовао 11. новембра на трећем мјесту и остао је међу првих десет још четири недеље током 2001. У Белгији, односно у Фландрији и Валонији, заузимао је друго и четврто мјесто. У Аустрији, пјесма је 21. октобра дебитовала као број девет и кретала се по листи укупно осам недеља. Након Џексонове смрти у јуну 2009, „-{You Rock My World}-“ се поново појавила на топ-листама широм свијета. Посјетила је „Билбордове“ листе први пут након осам година. Заузела је 11. јула 2009. шездесет и другу позицију листе дигиталних пјесама. И у Уједињеном Краљевству 4. јула се поново појавила пласирајући се као број деведесет и седам. Наредне недеље била је и број шездесет а са листе је отпала након три седмице. „-{You Rock My World}-“ се по трећи пут појавила у Аустралији 19. јула заузевши педесето мјесто и оставши на листи само седам дана.